Public procurement notice: Contract Award Notice
Published: 2023-10-27
Buyer: Nyíregyházi Egyetem
Country: HU
Contract type: Works
Procedure: Open procedure
CPV classification: 45000000: Construction work | 45210000: Building construction work | 45214000: Construction work for education buildings | 45260000 | 45261400
Estimated value: 1030562700 HUF
Award criteria: The most economic tender

Technical requirements: A "Nyíregyházi Egyetem energetikai felújítás 2." a felhívásban, a közbeszerzési dokumentumokban, valamint a műszaki dokumentumokban foglaltak szerint:
1. Az oktatási intézmény és a gazdaság és társadalomtudományi kar igazgatási és oktatói irodái, munkaszobái
Az épület teherhordó szerkezetei a pinceszinten beton és vasbeton falszerkezetek, a földszinten jórészt monolit vasbeton pillérek, valamint falazott szerkezetek, a többi szinten vasbeton pillérekkel merevített falazott tartószerkezetek.
Az épületben monolit vasbeton födémek, valamint acél rácsostartókon illetve monolit vasbeton gerendákon kialakított, acél trapézlemezes monolit vasbeton födémszerkezetek találhatóak.
A rendelkezésünkre álló tervdokumentáció alapján a lapostető födémrétegrendben lépésálló hőszigetelő réteg került kialakításra 10-25 cm-ig, PVC párazáró vízszigetelő lemezzel.
Az épületen járható terasztető, nem járható lapostető, illetve zöldtető található. A járható terasztetőkön változó vastagságú 8/10 bazalt zúzalékba ágyazott, 40x40 mosott kavics járólapok vannak. A nem járható lapostetőket változó vastagságú 8/10 bazalt zúzalékon 10 cm vastag gyöngykavics terítés borítja. A zöldtetők extenzív zöldtetőként vannak kialakítva.
Az épületen kívüli tereppel érintkező pincefalszakaszon és a lábazaton 4 illetve 8 cm vastag hőszigetelő táblákat helyeztek el a fal hőszigetelésének fokozására. A homlokzatokon a vasbeton falak és áthidalók elé, illetve egyes áthidalók alá 5 cm hőszigetelő táblát helyeztek el.
Az irodákban, előadótermekben, kiszolgáló helyiségekben hőszigetelő profilozású, hőszigetelő üvegezésű fix és nyitható fém ablakok vannak. A nagy belmagasságú terekben - aula, előcsarnok átriuma - hőszigetelő, fém függönyfal rendszer található. Ezek állapota energetikailag megfelelő, ezért a tervezett átalakítás nyílászáró cserét nem érint.
A kőfelületekben található nyílások, falkiugrások lefedése kőburkolatból lett megoldva, a többi helyen fémlemezből készült.
A meglévő rétegrendet vissza kell bontani teljes egészében a teherhordó födémszerkezetig. Ezután a megtisztított födémszerkezetre egy teljesen új egyenes rétegrendű lapostető rétegrendet készítünk. A födémre elhelyezésre kerül egy üvegfátyol és alufóliabetétes bitumenes lemez párazáró rétegként. A párazáró réteg elhelyezését megfelelően elkészített alapfelületre kell végezni.
Az épületen található kőburkolat jelentős műszaki és esztétikai értéket képvisel, javasolt annak lebontása, megtisztítása és ismételt felhasználása. Mivel a meglévő ép állapotú kőanyag valószínűleg nem elegendő az épület tervezett burkolásához, ezért a hiányzó mennyiséget vele megegyező egyedi helyspecifikus méretezésű süttői mészkőből pótoljuk.
A nyugati oldalon található földszinti átkötő híd részben a jelen épület helyiségeihez tartozik, ezért energetikailag indokolt annak is a hőszigetelése. Ez azt eredményezi, hogy a meglévő fémlemez fedést vissza kell bontani, és az új homlokzati síkokhoz igazodva visszaállítani. Az átkötő híd homlokzati kialakítása a homlokzati tervek alapján történik.
Az első emeleti közlekedő híd tetőszerkezetét a homlokzati hőszigetelés miatt megbontjuk, majd helyreállítjuk eredeti állapotába.
Az épület meglévő nyílászáróinak állapota energetikailag megfelelő, ezért a tervezett átalakítás energetikai szempontból nyílászáró cserét nem igényel. A 134B Előadó illetve a 247B Kari titkár helyiségekben épületszerkezeti okok miatt egy-egy ablak befalazásra kerül. Emiatt ezekben a helyiségekben új belső oldali vakolás és festés is kialakításra kerül.
A meglévő napelemes rendszer megmarad, bővítés nem történik. A lapostető hőszigetelésének kivitelezésének idejére bontásra, majd visszahelyezésre kerül. Az épületben lévő lapostetőn a tűzszakaszhatárok vonalán gépészeti felépítmény nem helyezhető el, ezért a jelenleg itt meglévő napelemek másik tetőszakaszokra kerülnek áthelyezésre.


Winner: TÖMB 2002 Szolgáltató Korlátolt Felelősségű Társaság
Award value: 1030562700
Number of bids: 6